חוק שעות עבודה ומנוחה (תיקון מס' 17), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2705, עמ' 284, 2018-03-13T00:00:00+02:00
בתיקון לחוק שעות עבודה ומנוחה, התשי"א-1951, נעשו שני שינויים עיקריים: 
1. במקום הסמכות של שר העבודה, הרווחה והשירותים החברתיים, למתן היתר כללי לעבודה בשעות נוספות מכוח ההכרזה על מצב חירום במדינת ישראל, הוסמך השר  לתת היתרים כללים לעבודה בשעות נוספות בעת שהוכרז מצב מיוחד בעורף, בעת גיוס מילואים בצו שמונה ובעת אירוע אסון המוני. נוסף על כך, השר הוסמך לתת היתר כללי לעבודה בשעות נוספות מטעמים הקשורים בצורכי הכלכלה והמשק, ואולם נקבע כי ההיתרים הקיימים שניתנו מכוח ההכרזה על מצד חירום יעמדו בתוקפם עד למתן היתר כללי מטעמים הקשורים בצרכי הכלכלה והמשק. כמו כן נקבע כי השר רשאי לתת היתר מטעמים מיוחדים בשל צרכי מקום עבודה מסוים, ענף עבודה מסוים או סוג עבודה מסוים..
2.  נקבע כי במפעל שעובדים בו במשמרות  ניתן יהיה לעבוד בעבודה לילה שבוע אחד בתוך שבועיים, וזאת בעוד שלפני התיקון ניתן היה לעבוד בעבודת ליליה רק שבוע אחד בתוך שלושה שבועות.